11.2.2022
MT
Il-Ġurnal Uffiċjali tal-Unjoni Ewropea
C 70/21
3.6.
Regoli speċifiċi dwar it-tikkettar L-ippakkjar irid ikollu l-kliem “Arroz del Delta del Ebro”/“Arròs del Delta de l’Ebre”, kif ukoll id-DOP u l-logos tal-UE u l-informazzjoni ġenerali kollha meħtieġa mil-leġiżlazzjoni applikabbli.
Il-logo tad-DOP, bil-kulur, huwa kif ġej:
4.
Definizzjoni fil-qosor taż-żona ġeografika Iż-żona li fiha titkabbar u tiġi pproċessata d-DOP “Arroz del Delta del Ebro” hija l-Ebro Delta, fi ħdan id-distretti ta’ Baix Ebre u El Montsià fil-Provinċja ta’ Tarragona.
Iż-żona tal-produzzjoni tiġbor fiha t-territorju kollu tal-muniċipalitajiet ta’ Deltebre u Sant Jaume d’Enveja, u l-partijiet ta’ L’Aldea, Amposta, L’Ampolla, Camarles u Sant Carles de la Ràpita li jaqgħu fi ħdan iż-żona tal-Ebro Delta.
Iż-żona tat-tħin u tal-illostrar tiġbor fiha l-istess muniċipalitajiet bħaż-żona tal-produzzjoni.
5.
Rabta maż-żona ġeografika
5.1.
Speċifiċità taż-żona ġeografika F a t tu r i s to r i ċ i It-tkabbir tar-ross huwa tradizzjonali fiż-żona tal-Ebro Delta, b’rabtiet mill-qrib mal-formazzjoni u mal-iżvilupp fiżiku u ġeoloġiku tad-Delta.
Hemm ħafna referenzi bil-miktub li jagħtu prova tar-rabta bejn din it-tradizzjoni tat-tkabbir tar-ross u ż-żona tal-Ebro Delta.
Eżempju notevoli huwa l-Geografía de Catalunya [Il-Ġeografija ta’ Catalonia] ta’ Lluís Solé i Sabaris (1958), li kiteb li “hemm evidena ta’ tentattivi ta’ tkabbir tar-ross fl-Ebro Delta fis-seklu ħmistax; madankollu, kien fis-seklu dsatax li t-tkabbir tar-ross tassew żviluppa bħala attività”.
Fl-istess xogħol huwa jiddikjara wkoll li “fid-Delta, li kienet tintuża għar-ragħa ta’ bhejjem transumanzi, il-Canal de la Derecha [kanal tan-naħa tal-lemin], mibni f’Xerta fit-tieni nofs tasseklu dsatax, ippermetta lill-art tgħargħar bl-ilma ħelu u l-istabbiliment ta’ għalla tar-ross.
Minn dakinhar, it-tkabbir tar-ross kiber kontinwament, bil-benefiċċju li ħamrija tiġi desalinata u fl-istess ħin tagħti prodott tajjeb”.
L-attività kompliet mingħajr interruzzjonijiet sal-lum u r-ross issa huwa l-għalla ewlenija mkabbra fiż-żona.
Fatturi naturali It-tkabbir tar-ross żviluppa fl-Ebro Delta kemm minħabba l-ħamrija u l-klima lokali kif ukoll minħabba s-salinità talart u l-livell tal-wiċċ tas-sukkursu.
Il-ħamrija xaħxija tal-Ebro Delta hija fertili ħafna u ideali għat-tkabbir tar-ross.
L-għamla tal-ħamrija hija influwenzata ferm mit-tisqija u mill-prattika magħrufa bħala colmateo jew “mili bil-ħama” (taħlita ta’ movimenti tal-ilma u talħamrija biex jiġi żgurat li l-ħmiemel ikunu f’kundizzjoni tajba qabel iż-żrigħ).
Ir-rendiment tal-għalla huwa fost l-ogħla fid-dinja, u dan jirrifletti l-pożizzjoni taż-żona fuq l-40 parallel tatTramuntana u l-iżoterm ta’ 19 °C.